બસ આ કોલમ વડે સહુ કોઈને મલકાતાં કરવા છે,વિચારતા કરવા છે,મથામણ અનુભવી ને બહાર નીકળતા કરવા છે.મનમાં બનાવેલા મનઝરુખાની સાફસફાઈ કરી તેમા બેસી ગુફતગુ કરતા શીખવવું છે.માન- અપમાન,રાગ-દ્વેષ,સુખ-દુઃખ,આ બધાથી પર થઈ પ્રેમ,સ્નેહ,મધુરપ,સ્પંદનનાં ક્લાસ લેવા છે.શિયાળામાં ખરી પડેલાં પાંદડાઓનાં વિયોગથી પીડાતા વૃક્ષોને કંપની આપી તેમની પીડા ઓછી કરવી છે.મળવુ છે ધરતીને ક્ષિતિજ પર જઈ જયાં તે આકાશની આવવાની આતુરતાથી રાહ જુએ છે.એને થોડો દિલાસો આપવો છે.ચાતક માટે મલ્હાર ગાવો છે કારણકે આ વખતે વરસાદે એને સાવ તરસ્યો જ રાખ્યો છે.મૃત્યુને પણ બેંડ વાજા સાથે વધાવવાની તૈયારી કરવી છે.